Menhir vu Recken
De Menhir vu Recken ass en anthropomorphe Menhir um Béisenerbierg, bei der Uertschaft Recken.

En ass ronn 3 m héich, huet en Duerchmiesser vu 70 cm a weit eng 4 Tonnen. Duerch en héijen Eisegehalt huet en eng gielzeg-brongelzeg Faarf. E gëtt an d'Neisteenzäit datéiert.

E louch joerhonnertelaang an enger Wiss bal ganz ënnert dem Buedem. 1978 gouf e vu Membere vun den “Amis du Vieux Mersch” als Menhir identifizéiert an e puer Meter nieft der Fondplaz nees opgeriicht, fir um urprégleche Standuert spéider Fuerschungen z'erméiglechen.

Dës goufen dann och 2001 vum Staatsmusée gemaach, fir de Steen datéieren ze kënnen. Et gouf och e Moulage gemaach, fir eng Kopie ze maachen.

Den 2. Juni 2017 gouf en als nationaalt Monument op d'Lëscht vun de klasséierte Monumenter agedroen.

Vun der Eenelter Kapell aus féiert e Pad bei de Menhir erop.

Literatur 
 Foni Le Brun-Ricalens: Le menhir de Reckange-lès-Mersch - Le plus ancien "monument national", Die Warte Nr.9 vum 8. Mäerz 2018, S.6-7
 Paulke, Matthias, 2019: Archäologischer Rundgang durch Luxemburg. Luxemburg, S. 94-95.

Um Spaweck 
 Eenelter oder die Macht der alten Steine S. 18-22
 "Ein Menhir in der Gemeinde Mersch". In: Administration communale de Mersch: Wegkreuze, steinerne Zeugen der Vergangnheit, S.37-33.

Recken
Menhiren
Gemeng Miersch
Recken